2. klase

Tēma: Ģimene

3. nodarbība - Kā ģimene var mainīties?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kā ģimenes varētu mainīties, un kādi tikumi šādās situācijās varētu būt vajadzīgi;
* ka ģimenes mēdz būt dažādas un ka pret jebkuru ģimeni jāizturas ar cieņu.

***Skolēnam sāk veidoties morālais ieradums***

* ar atvērtību pieņemt izmaiņas savā ģimenē;
* izpaust laipnību un līdzjūtību pret draugu, kas pārdzīvo ģimenes pārmaiņas.

**Atslēgvārdi:** smags zaudējums, šķiršanās, attiecību pārtraukšana, pārmaiņas.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Ģimene, laulība, cilvēka cieņa | Mīlestība, rūpes, atbildība, saskaņa |
| Tikumi | Laipnība, līdzcietība, tolerance | Līdzjūtība, atvērtība jaunajam, empātija |

**Mācību materiāli:**

* *PowerPoint* prezentācija.
* Situāciju apraksti par izmaiņām ģimenē (1. materiāls). Pirms nodarbības jāizdrukā abas lapas (atsevišķi) un jāsagriež 1. lapas situācijas, lai tās izdalītu katrai grupai 2. aktivitātē.

**Atslēgas jautājumi:**

1. Kādos veidos varētu mainīties ģimene?
2. Kādi tikumi mums palīdz pieņemt pārmaiņas?
3. Kādi tikumi mums var būt noderīgi, lai palīdzētu draugiem pieņemt pārmaiņas?
4. Kā mēs varam palīdzēt cilvēkam, kurš piedzīvo pārmaiņas savā ģimenē?

Mācību aktivitātes

Ierosme. Pārmaiņas (ieteicamais laiks 5-7 min.)

**[2. slaids]** Aiciniet bērnus padomāt par reizi, kad viņi piedzīvoja lielas pārmaiņas – tā var būt klases maiņa, pārcelšanās, brāļa vai māsas piedzimšana, jauns mājdzīvnieks.

Aiciniet bērnus pāros pārrunāt:

* Kādas bija pārmaiņas?
* Kā šīs pārmaiņas lika justies?
* Kas palīdzēja pieņemt pārmaiņas?

Kolēģu komentāri :

“Skolēni labprāt stāsta par tām situācijām, ko paši piedzīvojuši (dzīvnieka ienākšana vai aiziešana ģimenē, brālīša vai māsiņas piedzimšana).”

1. aktivitāte. Pārmaiņas ģimenēs (ieteicamais laiks 10 min.)

**[3. slaids]** Dažkārt ģimenes mainās – tas var būt priecīgs notikums (piemēram, jauna bērniņa piedzimšana) vai arī ne tik pozitīvs (piemēram, smags zaudējums vai šķiršanās). Apkopojiet dažādas idejas par veidiem, kā ģimenes var mainīties!

Paskaidrojiet, ka pārmaiņas bieži ir grūti pieņemt un, ja mūsu ģimene mainās, mums tas var būt sarežģīts laiks!

* Kādi tikumi mums var palīdzēt pieņemt pārmaiņas? Jūs varat tuvāk aplūkot, ko nozīmē “atvērtība jaunajam” un kā tas varētu izpausties.
* Kādi tikumi mums varētu būt vajadzīgi, lai palīdzētu draugiem pieņemt pārmaiņas viņu ģimenēs?

2. aktivitāte. Kas var palīdzēt? (ieteicamais laiks 20 min.)

**[4. slaids]** Nelielās grupās pārskatiet dažādus situāciju aprakstus par pārmaiņām ģimenēs (1. materiāls). Sadaliet skolēnus 4 grupās un izdaliet katrai grupai vienu situācijas aprakstu (*1. materiāls 1. lapa*) un vienu grupas darba lapu (*1. materiāls 2. lapa)*.

Aiciniet bērnus aizpildīt tabulu (grupas darba lapu), parādot,

* kādas pārmaiņas notika;
* ko cilvēks varētu domāt un just;
* stratēģijas, kā palīdzēt.

**[5. slaids]** Var arī kopīgi izveidot vienu piemēru uz tāfeles, tad atlikušos piemērus sadalīt grupās.

Kolēģu komentāri:

“Skolēniem patika darbs grupās ar situāciju aprakstiem.”

“Attālinātās mācībās grūtāk realizēt iecerēto. Vairāk diskutējām. Klātienes mācībās varētu darboties – izspēlēt dažādas situācijas, tad analizētu.”

Kopīgā noslēguma apspriede. Palīdzēt citiem (ieteicamais laiks 5 min.)

**[6. slaids]** Kā mēs varam palīdzēt draugam, kurš piedzīvo pārmaiņas savā ģimenē? Izdomā 3 lietas, ko tu varētu darīt! Kādi tikumi tev varētu būt nepieciešami?

Kolēģu komentāri:

“Visa šī daļa ir ļoti interesanta, jo parasti par šīm lietām izvairāmies klasē runāt, bailes kādu sāpināt, rosināt domāt par to, kas bijis piedzīvots.”

“Varētu izstrādāt darba lapu par to, ko varētu darīt, ja notiek kādas ģimenes pārmaiņas, jo ne visi skolēni vēlas skaļi runāt par šī lietām.”